ປ. ທຣຳ ຈະບໍ່ຍົກເລີກ ການຂຶ້ນພາສີ ເຫຼັກກ້າ ແລະອາລູມີນຽມ ທີ່ນຳເຂົ້າ
ປະທານາທິບໍດີ ດໍໂນລ ທຣຳ ສັນຍາວ່າ ຈະຂຶ້ນພາສີ ການນຳເຂົ້າເຫຼັກກ້າ 25 ເປີເຊັນ ແລະ ອາລູມີນຽມ 10 ເປີເຊັນ.
ປະທານາທິບໍດີສະຫະລັດ ທ່ານດໍໂນລ ທຣຳ ກ່າວຢືນຢັນຄໍາໝັ້ນສັນຍາຂອງທ່ານ ໃນວັນຈັນຜ່ານມານີ້ວ່າ ຈະເພີ້ມຄ່າພາສີເຫລັກກ້າ ແລະອາລູມີນຽມທີ່ນໍາເຂົ້າ ແຜນ ການດັ່ງກ່າວ ໄດ້ເຮັດໃຫ້ປະຊາຄົມນາໆຊາດ, ລວມທັງສະມາຊິກຂອງພັກທ່ານທຣຳ ເອງ ໂຮຮ້ອງ ແລະຕຳໜິຕິຕຽນທ່ານ ວັນນະສອນ ຈະນຳລາຍອຽດຈາກນັກຂ່າວຂອງ ວີໂອເອ ເຈສຸເຊເມ ໂອນີ (Jesusement) (Jay-Sue-Seh-Meh) Oni ມາສະເໜີ ທ່ານໃນອັນດັບຕໍ່ໄປ ໃນເວລາຢືນຖ່າຍຮູບຮ່ວມກັນຂອງຄະນະຜູ້ຕາງໜ້າການຄ້າຂອງສະຫະລັດ, ເມັກຊິໂກ ແລະການາດາຢູ່ນັ້ນ ທຸກຄົນພາກັນຍິ້ມຫົວ ແຕ່ວ່າ ການເຈລະຈາ ໃນຮອບຫລ້າສຸດເພື່ອດັດແກ້ຂໍ້ຕົກລົງການຄ້າເສລີໃນທະວີບອາເມຣິກາເໜືອ ຫຼື NAFTA ໄດ້ສິ້ນສຸດລົງໂດຍທີ່ມີການຕົກລົງກັນໄດ້ພຽງແຕ່ໜ້ອຍດຽວ ການເຈລະຈາເຕັມໄປດ້ວຍຄວາມຝືດເຄືອງຍ້ອນຄໍາໝັ້ນສັນຍາຂອງປະທານາ ທິບໍດີສະຫະລັດ ທ່ານດໍໂນລ ທຣຳ ທີ່ເວົ້າວ່າຈະເກັບຄ່າພາສີ 25 ເປີເຊັນ ສຳລັບ ການນຳເຂົ້າເຫລັກກ້າ ແລະ 10 ເປີເຊັນ ສຳລັບການນຳເຂົ້າອາລູມີນຽມ ຢູ່ໃນການພົບປະກັນທີ່ກອງປະຊຸມຂອງທຳນຽບຂາວກັບ ນາຍົກລັດຖະມົນຕີອິສຣາ ແອລ ທ່ານເບັນຈາມິນ ເນຕັນຢາຮູ ທ່ານທຣໍາ ກ່າວອອກມາວ່າ ມີພຽງສະຖານດຽວ ທີ່ຈະເຮັດໃຫ້ການາດາ ແລະເມັກຊິໂກ ໝົດຄວາມເປັນຫ່ວງໄດ້ ທ່ານທຣໍາ ກ່າວດັ່ງນີ້ ພາຍຫຼັງທີ່ການເຈລະຈາ NAFTA ຫຼົ້ມແຫຼວລົງ ລັດຖະມົນຕີກະຊວງການຕ່າງປະເທດ ການາດາ ທ່ານນາງ ຄຣິສເຕຍ ຟຣີແລນດ໌ (Chrystia Freeland) ກ່າວວ່າ ປະເທດ ຂອງທ່ານນາງ ພ້ອມແລ້ວທີ່ຈະປະເຊີນໜ້າກັບສະຫະລັດ ຊຶ່ງທ່ານນາງກ່າວດັ່ງນີ້: ທ່ານ ບິລ ອາດຳສ໌ (Bill Adams) ນັກເສດຖະສາດອາວຸໂສຈາກນາໆຊາດ ຂອງ PNC ໃຫ້ຄໍາເຫັນວ່າ ແຜນການຂອງທ່ານທຣຳໄດ້ເຮັດໃຫ້ມີຄວາມສ່ຽງໃຫ້ເກີດການແກ້ແຄ້ນ ທາງດ້ານພາສີຄືນ ຈາກພວກພາຄີທາງການຄ້າຕ່າງໆ ຂອງສະຫະລັດ ທ່ານ ອາດຳສ໌ ກ່າວວ່າ ບັນດາສະມາຊິກຣີພັບບລິກັນທີ່ເປັນພັນທະມິດຂອງທ່ານທຣຳ ໄດ້ຕຳໜິຕິຕຽນການເກັບພາສີເຫລົ່ານີ້ວ່າ ມັນເປັນການນາບຂູ່ທີ່ຈະເຮັດໃຫ້ເກີດສົງຄາທາງການຄ້າ ນາໆຊາດຂຶ້ນ ເຖິງຢ່າງໃດກໍຕາມ ທ່ານອາດຳສ ຍັງກ່າວອີກວ່າ ຜົນກະທົບຂອງການເກັບພາສີຕໍ່ ເສດຖະກິດຂອງສະຫະລັດນັ້ນ ຈະມີຂອບເຂດຈຳກັດ ຊຶ່ງທ່ານກ່າວຕໍ່ໄປວ່າ: ທ່ານ ມາກຄ ສມິທ (Mark Smith) ປະທານບໍລິສັດ Termax ກ່າວວ່າ ບັນດາບໍລິສັດ ຜະລິດລົດເຊັ່ນດຽວກັນກັບຂອງທ່ານນີ້ ຈະຕ້ອງໄດ້ຄິດແລ້ວຄິດອີກວ່າ ພວກເຂົາເຈົ້າ ເຮັດທຸລະກິດກັບໃຜ ຊຶ່ງທ່ານກ່າວວ່າ ຕະຫຼາດຮຸ້ນສະຫະລັດ ໄດ້ຖີບຕົວສູງຂຶ້ນໃນວັນຈັນວານນີ້ ຍ້ອນພວກນັກລົງທຶນຄິດວ່າ ທ່ານປະທານາທິບໍດີ ຈະຖອນຂໍ້ສະເໜີນັ້ນຄືນ